Source: http://www.dsclex.ro/legislatie/2013/mai2013/mo2013_311.htm
Timestamp: 2020-01-20 07:37:33+00:00

Document:
MONITORUL OFICIAL AL ROMÂNIEI Nr. 311/2013
Anul XXV - Nr. 311 LEGI, DECRETE, HOTĂRÂRI ŞI ALTE ACTE Joi, 30 mai 2013
568. - Decret privind acordarea gradului de general de brigadă cu o stea unui colonel din Ministerul Apărării Naţionale şi trecerea acestuia în rezervă cu noul grad
569. - Decret privind trecerea în rezervă a unui general de brigadă cu o stea din Ministerul Afacerilor Interne
570. - Decret privind trecerea în rezervă a unui general-locotenent cu trei stele din Ministerul Afacerilor Interne
571. - Decret privind încetarea raporturilor de serviciu ale unui chestor de poliţie cu Ministerul Afacerilor Interne
572. - Decret privind încetarea raporturilor de serviciu ale unui chestor principal de poliţie cu Ministerul Afacerilor Interne
573. - Decret privind acordarea gradului profesional de chestor de poliţie unui comisar-sef de poliţie din Ministerul Afacerilor Interne
Decizia nr. 155 din 12 martie 2013 referitoare la excepţia de neconstituţionalitate a prevederilor art. 8 alin. (1) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România
298. - Hotărâre privind organizarea şi funcţionarea Oficiului Naţional pentru Jocuri de Noroc şi pentru modificarea Hotărârii Guvernului nr. 870/2009 pentru aprobarea Normelor metodologice de aplicare a Ordonanţei de urgenţă a Guvernului nr. 77/2009 privind organizarea şi exploatarea jocurilor de noroc
3.732. - Ordin al ministrului educaţiei naţionale pentru aprobarea Metodologiei de acordare a titlului de Colegiu naţional/Colegiu unităţilor de învăţământ preuniversitar
Articol unic. - Domnului colonel Mureşan Ilarian Stelian-Ioan i se acordă gradul de general de brigadă cu o stea şi trece în rezervă cu noul grad.
Articol unic. - Domnul general de brigadă cu o stea Rugină Gheorghe Gheorghe-Nicolaie trece în rezervă.
privind trecerea în rezervă a unui general-locotenent cu trei stele din Ministerul Afacerilor Interne
Articol unic. - Domnul general-locotenent cu trei stele Antonescu Constantin Olimpiodor trece în rezervă.
Articol unic. - Domnului chestor de poliţie Pătraşcu Emanoil Adrian îi încetează raporturile de serviciu cu Ministerul Afacerilor Interne.
Articol unic. - Domnului chestor principal de poliţie Baci Ioan Constantin-Cristian îi încetează raporturile de serviciu cu Ministerul Afacerilor Interne.
Articol unic. - Domnului comisar-şef de poliţie Bădescu Ilie Doru i se acordă gradul profesional de chestor de poliţie.
referitoare la excepţia de neconstituţionalitate a prevederilor art. 8 alin. (1) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România
Pe rol se află soluţionarea excepţiei de neconstituţionalitate a prevederilor art. 8 alin. (1) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, excepţie ridicată de S.C. Autosig - S.R.L. din Bucureşti în Dosarul nr. 15.665/325/2012 al Judecătoriei Timişoara - Secţia I civilă şi care constituie obiectul Dosarului nr. 1.375D/2012 al Curţii Constituţionale
Magistratul-asistent învederează Curţii că autorul excepţiei a transmis la dosar note scrise, prin care, în esenţă, solicită admiterea excepţiei de neconstituţionalitate, precizând că, deşi legiuitorul a înlăturat, prin Legea nr. 144/2012 pentru modificarea Ordonanţei Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, o parte din abuzurile pârâtei, ordonanţa criticată a rămas, în continuare, neconstituţională. De asemenea, partea Compania Naţională de Autostrăzi şi Drumuri Naţionale din România - SA. (C.N.A.D.N.R.), prin Centrul de Studii Tehnice Rutiere şi Informatică (CESTRIN), a comunicat Curţii o cerere prin care solicită judecata în lipsă şi prin care precizează că, în opinia sa, art. 8 alin. (1) din Ordonanţa Guvernului nr. 15/2002 nu contravine dispoziţiilor constituţionale invocate de autorul excepţiei.
În motivarea excepţiei de neconstituţionalitate autorul acesteia precizează că. În calitate de societate de leasing, a comercializat un număr mare de autovehicule, care, deşi nu se mai află în proprietatea sa, fiind înstrăinate prin finalizarea contractelor de leasing şi transferarea proprietăţii, au rămas înmatriculate pe numele său, dar nu din vina sa, ci din vina cumpărătorilor care nu şi-au transcris dreptul de proprietate pe numele lor. Arată că înţelege să critice întreaga ordonanţă, „atât în privinţa textului legii, cât mai ales în privinţa interpretării şi punerii în aplicare a prevederilor legale ale acestuia de către C.N A.D.N.R. şi subsidiara CESTRIN” pentru a contesta numeroasele amenzi emise în mod ilegal împotriva sa de C.N.A.D.N.R. În ceea ce priveşte prevederile art. 8 alin. (1) din Ordonanţa Guvernului nr. 15/2002, arată că, potrivit acest ui text, contravenţia reprezintă fapta de a circula, iar nu fapta de a nu achita şi/sau deţine rovinieta, şi că numai conducătorul auto poate fi contravenientul, respectiv cel care trebuie să achite amenda, nu utilizatorul drumurilor naţionale, aşa cum e definit în art. 1 din aceeaşi ordonanţă. Susţine că este neconstituţional să răspundă proprietarul, iar, în unele cazuri, fostul proprietar al unui vehicul, pentru fapta şoferului. Solicită Curţii Constituţionale să interpreteze dispoziţiile art. 8 alin. (1) din Ordonanţa Guvernului nr. 15/2002 cu privire la subiectul/persoana/entitatea la care acestea se referă, mai precis să ofere un răspuns la întrebarea cine/ce este acela care comite fapta de a circula: conducătorul auto, vehiculul însuşi sau persoana fizică sau juridică trecută în certificatul de înmatriculare a! vehiculului.
Guvernul consideră că excepţia de neconstituţionalitate este neîntemeiată. În ceea ce priveşte critici le formulate prin raportare la prevederile art. 44, art. 45 şi art. 135 alin. (2) lit. a) din Constituţie, reiterează, în susţinerea punctului său de vedere, considerentele deciziilor Curţii Constituţionale nr. 836 din 16 noiembrie 2006, nr. 57 din 31 ianuarie 2008, nr. 1.323 din 11 octombrie 2011, nr. 1.142 din 13 septembrie 2011 şi nr. 87 din 7 februarie 2012. Cu privire la criticile prin raportare la prevederile art. 16 din Constituţie, în sensul că dispoziţiile de lege atacate creează discriminări între conducătorii autovehiculelor care, în situaţiile avute în vedere de autorul excepţiei, circulă pe drumurile naţionale fără a deţine rovinietă, apreciază că, în realitate, acestea pun în discuţie modul de aplicare şi interpretare a legii de către instanţa judecătorească.
Avocatul Poporului apreciază că textul de lege criticat este constituţional. În opinia sa, prevederile art. 8 alin. (1) din Ordonanţa Guvernului nr. 15/2002, care prevăd că fapta de a circula fără a deţine rovinietă valabilă constituie contravenţie continuă şi se sancţionează cu amendă, nu aduc atingere principiului constituţional potrivit căruia cetăţenii sunt egali în faţa legii şi a autorităţilor publice, fără privilegii şi fără discriminări. Precizează că, aşa cum în mod constant Curtea Constituţională a statuat în jurisprudenţa sa, principiul constituţional al egalităţii nu are semnificaţia uniformităţii, existând posibilitatea instituirii unor reglementări juridice diferite pentru situaţii care sunt diferite, în cazul în care aceasta se justifică în mod raţional şi obiectiv. Apreciază că celelalte dispoziţii constituţionale invocate de autorul excepţiei nu au incidenţă în speţa de faţă.
În cererea scrisă înaintată instanţei de judecată, autorul excepţiei a criticat întreaga ordonanţă. Actul de sesizare a Curţii Constituţionale îl reprezintă însă, potrivit art. 29 alin. (1) din Legea nr. 47/1992, încheierea pronunţată de Judecătoria Timişoara - Secţia I civilă, care, individualizând critica de neconstituţionalitate, a reţinut ca obiect al excepţiei doar prevederile art. 8 alin. (1) din Ordonanţa Guvernului nr. 15/2002. Prin urmare, Curtea urmează să se pronunţe asupra acestui din urmă text de lege, care are, în prezent, următoarea redactare: „Fapta de a circula fără a deţine rovinietă valabilă constituie contravenţie continuă şi se sancţionează cu amendă.”
În opinia autorului excepţiei de neconstituţionalitate, textul de lege menţionat contravine dispoziţiilor din Constituţie cuprinse la art. 16 - „Egalitatea în drepturi”, art. 25 - „Libera circulaţie”, art. 44 - „Dreptul de proprietate privată”, art. 45 - „Libertatea economică”şi art. 135 - „Economia”.
De altfel, pronunţându-se asupra aceluiaşi text de lege, dintr-o perspectivă similară, Curtea a reţinut, prin Decizia nr. 959 din 12 iulie 2011, publicată în Monitorul Oficial al României, Partea I, nr. 654 din 14 septembrie 2011, că susţinerea autorului acelei excepţii de neconstituţionalitate în sensul că ar trebui sancţionat şoferul autovehiculului care îl conduce fără să deţină rovinietă valabilă, iar nu persoana juridică proprietară a acestuia, nu constituie o critică de neconstituţionalitate, ci, mai degrabă, o apărare de fapt, ce urmează să fie analizată de instanţa învestită cu soluţionarea litigiului în cadrul căruia a fost ridicată excepţia de neconstituţionalitate.
Respinge, ca inadmisibilă, excepţia de neconstituţionalitate a prevederilor art. 8 alin. (1) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, excepţie ridicată de S.C. Autosig - S.R.L. din Bucureşti în Dosarul nr. 15.665/325/2012 al Judecătoriei Timişoara - Secţia J civilă.
privind organizarea şi funcţionarea Oficiului Naţional pentru Jocuri de Noroc şi pentru modificarea Hotărârii Guvernului nr. 870/2009 pentru aprobarea Normelor metodologice de aplicare a Ordonanţei de urgenţa a Guvernului nr. 77/2009 privind organizarea şi exploatarea jocurilor de noroc
Art. 1. - (1) Oficiul Naţional pentru Jocuri de Noroc, denumit în continuare Oficiul, este organizat şi funcţionează ca organ de specialitate al administraţiei publice centrale cu atribuţii în domeniul jocurilor de noroc, cu personalitate juridică, în subordinea Guvernului României.
Art. 2. - (1) Personalul necesar desfăşurării activităţii Oficiului este format din demnitari, funcţionari publici şi personal contractual, numit sau angajat, după caz, cu respectarea dispoziţiilor legale, în limita numărului maxim de 200 de posturi, inclusiv demnitarii şi cabinetul preşedintelui.
(8) Programul de lucru al personalului Oficiului se stabileşte» în condiţiile legii, prin ordin al preşedintelui Oficiului.
Art. 3. - (1) în cadrul Oficiului îşi desfăşoară activitatea Comitetul de supraveghere, denumit în continuare Comitetul, structură deliberativă şi decizională.
Art. 4. - Pentru buna organizare şi funcţionare a Oficiului, precum şi pentru îmbunătăţirea activităţii Comitetului, preşedintele este sprijinit de un consiliu consultativ care are rolul de informare asupra problemelor din domeniul jocurilor de noroc. Consiliul consultativ poate fi format din specialişti din domeniul jocurilor de noroc, reprezentanţi ai asociaţiilor de profil, din persoane din mediul academic, precum şi din alte persoane a căror expertiză sau cunoştinţe pot conduce la îmbunătăţirea activităţii. Avizele Consiliului consultativ nu sunt obligatorii pentru activitatea preşedintelui, Oficiului sau Comitetului, după caz. Componenţa Consiliului consultativ, procedura de lucru, periodicitatea şedinţelor acestuia, precum şi orice alte dispoziţii privind activitatea Consiliului consultativ se stabilesc prin ordin al preşedintelui Oficiului.
Art. 5, - (1) în exercitarea atribuţiilor Oficiului, la solicitarea preşedintelui, vicepreşedintelui sau a directorului general al Direcţiei generale de supraveghere şi control, după caz, ţinând cont de repartizarea teritorială a structurilor aparţinând Inspectoratului General a! Poliţiei Române din cadrul Ministerului Afacerilor Interne şi Agenţiei Naţionale de Administrare Fiscală, în cadrul activităţilor de control poate fi inclus şi personal specializat din cadrul acestor structuri, cu respectarea competenţelor legale.
Art. 6. - (1) Activitatea de control în domeniul jocurilor de noroc se desfăşoară de către personalul cu competenţe în acest sens din cadrul Oficiului.
(3) În exercitarea atribuţiilor proprii, personajul cu atribuţii de control în domeniul jocurilor de noroc din cadrul Oficiului încheie, ca urmare a controalelor efectuate, acte de control pentru stabilirea stării de fapt, pentru constatarea şi sancţionarea contravenţiilor, precum şi pentru constatarea împrejurărilor privind săvârşirea unor fapte prevăzute de legea penală, sesizând organele competente, conform prevederilor legale în vigoare.
i) sa efectueze, în exercitarea controlului operativ şi inopinat, monitorizări şi verificări necesare prevenirii, descoperirii şi combaterii faptelor ilegale în domeniul jocurilor de noroc;
j) să participe, în colaborare cu organele de specialitate ale altor ministere şi instituţii specializate, la acţiuni de depistare şi combatere a activităţilor ilegale în domeniul jocurilor de noroc!
Art. 7. - Activitatea de monitorizare şi supraveghere a jocurilor de noroc de tip pariuri on-line organizate prin intermediul sistemelor de comunicaţii de tip internet, sisteme de telefonie fixă sau mobilă, jocuri bingo organizate prin intermediul sistemelor de comunicaţii de tip internet, sisteme de telefonie fixă sau mobilă, jocuri de noroc on-line organizate prin intermediul sistemelor de comunicaţii de tip internet, sisteme de telefonie fixă ori mobilă se realizează prin:
Art. 8. - În exercitarea atribuţiilor care îi revin Oficiului privind activitatea de cooperare interinstituţională şi relaţii internaţionale, acesta este în drept:
Art. 9. - (1) Pentru îndeplinirea atribuţiilor care îi revin, Oficiul are în dotare un parc auto, potrivit dispoziţiilor legale în vigoare; numărul maxim de autoturisme şi consumul lunar de carburanţi aprobat sunt prevăzute în anexa nr. 3.
Art. 10. - (1) Oficiul este finanţat integral de la bugetul de stat, prin bugetul Secretariatului General al Guvernului, iar preşedintele Oficiului are calitatea de ordonator secundar de credite.
Art. 11. - Modelul şi caracteristicile siglei Oficiului sunt prevăzute în anexa nr. 4.
Art. 12. - Oficiul, prin Secretariatul General al Guvernului, are dreptul să iniţieze proiecte de acte normative în domeniul autorizării, monitorizării, supravegherii şi controlului jocurilor de noroc, în vederea supunerii lor spre aprobare Guvernului, în conformitate cu prevederile art. 22 alin. (4) din Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare, cu excepţia reglementărilor cuprinse în Legea nr. 571/2003 privind Codul fiscal, cu modificările şi completările ulterioare.
Art. 13. - Hotărârea Guvernului nr. 870/2009 pentru aprobarea Normelor metodologice de aplicare a Ordonanţei de urgenţă a Guvernului nr. 77/2009 privind organizarea şi exploatarea jocurilor de noroc, publicată în Monitorul Oficial al României, Partea I, nr. 528 din 30 iulie 2009, cu modificările şi completările ulterioare, se modifică după cum urmează:
„Art. 1. - (1) Organizarea de jocuri de noroc se poate realiza de către operatorii economici care îndeplinesc cerinţele prevăzute de Ordonanţa de urgenţă a Guvernului nr. 77/2009 privind organizarea şi exploatarea jocurilor de noroc, aprobată cu modificări şi completări prin Legea nr. 246/2010, cu modificările şi completările ulterioare, denumită în continuare ordonanţă de urgenţă, şi de prezenta hotărâre, numai în baza licenţei de organizare a jocurilor de noroc, document emis de Oficiul Naţional pentru Jocuri de Noroc, în condiţiile prezentei hotărâri, pentru fiecare tip de activitate în parte.”
„Art. 10. - La solicitarea expresă a Oficiului Naţional pentru Jocuri de Noroc pot participa, în condiţiile legii, la controale în domeniul jocurilor de noroc potrivit competenţelor legale specifice persoane împuternicite din Inspectoratul General al Poliţiei Române din cadrul Ministerului Afacerilor Interne şi din Agenţia Naţională de Administrare Fiscală.”
„(3) înregistrările video pot fi controlate sau ridicate de persoanele împuternicite din cadrul Oficiului Naţional pentru Jocuri de Noroc în vederea efectuării unor verificări.”
„(4) Bazele de date constituite la nivelul organizatorului privind evidenţa accesului jucătorilor în incinta cazinoului se arhivează prin grija acestuia şi se păstrează pentru un interval de minimum 5 ani. Organizatorii sunt obligaţi să pună la dispoziţie bazele de date la solicitarea personalului cu atribuţii de control din cadrul Oficiului Naţional pentru Jocuri de Noroc şi a personalului din cadrul Oficiului Naţional de Prevenire şi Combatere a Spălării Banilor.”
„Art. 42. - (1) în vederea acordării autorizaţiei pentru exploatarea jocurilor de noroc din cazinou şi pentru prezentarea documentaţiei în Comitetul de supraveghere, o echipă de specialişti, formată din reprezentanţi ai Oficiului Naţional pentru Jocuri de Noroc şi ai Ministerului Afacerilor Interne, în număr de cel puţin 3 persoane, se va deplasa la faţa Socului şi va întocmi o notă de constatare privind îndeplinirea condiţiilor de autorizare.”
„Art. 55. - (1) în vederea acordării autorizaţiei pentru exploatarea jocurilor de noroc, pentru fiecare sală în parte, o echipă de specialişti, formată din reprezentanţi ai Oficiului Naţional pentru Jocuri de Noroc şi ai Ministerului Afacerilor Interne, în număr de cel puţin 3 persoane, se va deplasa la faţa locului şi va întocmi o notă de constatare privind îndeplinirea condiţiilor de autorizare.”
„Art. 67. - (1) în vederea acordării autorizaţiei pentru exploatarea jocurilor de noroc, pentru fiecare sală în care urmează a se organiza jocuri bingo organizate prin intermediul sistemelor reţelelor de televiziune, o echipă de specialişti, formată din reprezentanţi ai Oficiului Naţional pentru Jocuri de Noroc şi ai Ministerului Afacerilor Interne, în număr de cel puţin 3 persoane, se va deplasa la faţa locului şi va întocmi o notă de constatare privind îndeplinirea condiţiilor de autorizare.”
8. La articolul 731, alineatul (4) va avea următorul cuprins:
„(4) în vederea acordării autorizaţiei pentru exploatarea jocurilor de noroc definite la art. 10 alin. (1) lit. g)-i) din ordonanţa de urgenţă, organizate de operatori economici care deţin echipamentele tehnice pe teritoriul României, şi a acordării autorizaţiei operatorilor economici prevăzuţi la art. 191 alin. (1) din ordonanţa de urgenţă, denumiţi în continuare operatori de monitorizare şi raportare pentru jocurile de noroc definite la art. 10 alin. (1) lit. g)-i) din ordonanţa de urgenţă, o echipă de specialişti, formată din reprezentanţi ai Ministerului pentru Societatea Informaţională, Oficiului Naţional pentru Jocuri de Noroc şi ai Ministerului Afacerilor Interne, în număr de cel puţin 5 persoane, se deplasează ia faţa focului şi întocmeşte O notă de constatare privind îndeplinirea condiţiilor de autorizare.”
9. La articolul 732, alineatul (1) va avea următorul cuprins:
„Art. 732. - (1) în vederea realizării controlului tehnic, monitorizării şi raportării pentru jocurile de noroc definite la art. 10 alin. (1) lit. g)-i) din ordonanţa de urgenţă, Comitetul de supraveghere poate autoriza operatori economici, în calitate de operatori de monitorizare şi raportare, pe o perioadă de 5 ani.”
10. La articolul 733, litera y) va avea următorul cuprins:
,,y) realizarea conectării permanente cu Oficiul Naţional pentru Jocuri de Noroc, în vederea asigurării accesului instituţiilor statului cu atribuţii directe sau indirecte în materie la datele de interes pentru îndeplinirea atribuţiilor specifice;”.
11. La articolul 737, alineatul (4) va avea următorul cuprins:
„(4) La primirea informaţiilor furnizate de jucător, organizatorul de jocuri de noroc va efectua verificări în registrele proprii privind persoanele autoexcluse şi în lista persoanelor indezirabile, pentru a se asigura că jucătorul respectiv nu este înscris în acestea şi va înregistra definitiv jucătorul, pe baza unui cod unic generat de sistemul organizatorului de jocuri şi transmis Oficiului Naţional pentru Jocuri de Noroc, la deschiderea unui cont de joc.”
12. La articolul 7313, alineatele (1) şi (2) vor avea următorul cuprins:
„Art. 7313. - (1) Organizatorul de jocuri de noroc definit la art. 10 alin. (1) lit. g)-i) din ordonanţa de urgenţă îndeplineşte cerinţele tehnice pentru conectarea cu sistemele de monitorizare deţinute de operatorul de monitorizare şi raportare cu care are încheiat contract de monitorizare sau de Oficiul Naţional pentru Jocuri de Noroc.
(2) Operatorul economic autorizat ca operator de monitorizare şi raportare nu are acces la datele personale ale jucătorilor înregistraţi ai organizatorilor de jocuri de noroc pe care îi monitorizează, accesul său fiind limitat la informaţiile despre tranzacţiile financiare derulate între organizatori şi jucători, pe baza unui cod unic generat de sistemul organizatorului de jocuri de noroc şi transmis operatorului de monitorizare şi raportare, la deschiderea unui cont de joc.”
13. La articolul 7314, alineatul (1) va avea următorul cuprins:
„Art. 7314. - (1) Platforma de joc înseamnă mediul informatic care aparţine sistemului de procesare al organizatorului de jocuri de noroc reglementate de prezenta secţiune, conectat la sistemul operatorului de monitorizare şi raportare sau al Oficiului Naţional pentru Jocuri de Noroc şi accesibil jucătorului prin intermediul mijloacelor de comunicare la distanţă, prin care organizatorul gestionează activitatea de jocuri de noroc.”
14. La articolul 7314 alineatul (2), litera a) va avea următorul cuprins:
„a) interacţiunea, în timp real, cu sistemul Oficiului Naţional pentru Jocuri de Noroc, al operatorului de monitorizare şi raportare şi cu jucătorul;”.
15. La articolul 7314, alineatul (4) va avea următorul cuprins:
„(4) Platforma de joc garantează memorarea şi trasabilitatea datelor privind sesiunile de joc desfăşurate pe o perioadă de 5 ani şi adoptă soluţii care facilitează accesul la informaţii pentru exercitarea acţiunii de monitorizare, supraveghere şi control de către Oficiul Naţional pentru Jocuri de Noroc, operatorul de monitorizare şi raportare autorizat de comitet.”
„Art. 77. - (1) Organele cu atribuţii de control din cadrul Oficiului Naţional pentru Jocuri de Noroc au drept de constatare a contravenţiilor şi de aplicare a sancţiunilor contravenţionale, de control asupra tuturor aspectelor legate de modul de desfăşurare a activităţii privind jocurile de noroc, stabilite prin ordonanţa de urgenţă sau prin prezenta hotărâre.”
„4. regulamentul de ordine interioară privind organizarea şi desfăşurarea activităţii, în care vor fi precizate detaliat: sarcinile şi atribuţiile personalului, sistemul de evidenţă financiar-contabilă, modul de asigurare a securităţii documentelor, informaţiilor şi datelor, modalitatea de interconectare cu sistemul operatorului de monitorizare şi raportare sau ai Oficiului Naţional pentru Jocuri de Noroc, precum şi locaţia în care este amplasat serverul, planul de recuperare după dezastru, sistemul de backup al bazei de date utilizat;
6. punerea la dispoziţia Comitetului de supraveghere a contractului de monitorizare încheiat cu operatorul de monitorizare şi raportare, în vederea avizării;”.
19. În tot cuprinsul hotărârii, sintagmele „Ministerul Finanţelor Publice” şi „direcţia de specialitate din cadrul Ministerului Finanţelor Publice” se înlocuiesc cu sintagma „Oficiul Naţional pentru Jocuri de Noroc”, sintagma „Comisia de autorizare a jocurilor de noroc” se înlocuieşte cu sintagma „Comitet de supraveghere”, iar termenul „comisie” se înlocuieşte cu termenul „comitet”, cu excepţia art. 74 alin. (1) lit. p).
Preşedintele Oficiului Naţional pentru Jocurile de Noroc,
1 Prin ordin al preşedintelui se organizează la nivel de compartiment, birou sau serviciu.
2 Prin ordin al preşedintelui, în cadrul direcţiilor generale se organizează compartimente, birouri sau servicii.
3 Structuri teritoriale organizate la nivel de serviciu prin ordin al preşedintelui.
Art. 1. - (1) Comitetul de supraveghere, denumit în continuare Comitetul, funcţionează având în vedere principiile legalităţii, imparţialităţii, rolului activ şi disponibilităţii.
c) analizarea îndeplinirii condiţiilor legale în vigoare în vederea autorizării organizării şi exploatării jocurilor de noroc, în analiză se au în vedere documentaţiile depuse de operatorii economici solicitanţi, cu încadrarea acestora în prevederile legale în vigoare şi consemnate în notele întocmite de Direcţia generală de autorizare jocuri de noroc care însoţesc respectivele documentaţii în cadrul lucrărilor Comitetului, rezultatele verificărilor întreprinse de comisiile de specialişti care verifică îndeplinirea faptică a condiţiilor de autorizare, precum şi alte documente sau precizări suplimentare formulate de operatorii economici solicitanţi, alţi operatori economici ori autorităţi;
Art. 2. - Atribuţiile Comitetului se exercită în cadrul şedinţelor acestuia.
Art. 3. - Comitetul îşi desfăşoară activitatea în prezenţa a cel puţin 7 membri şi adoptă decizii prin votul a jumătate plus unu din numărul membrilor prezenţi.
Art. 4. - Comitetul se întruneşte, de regulă, de două ori pe lună pentru avizarea documentaţiilor depuse de operatorii economici sau ori de câte ori este nevoie pentru analizarea situaţiilor care impun adoptarea unor decizii în regim de urgenţă şi va fi convocat de preşedintele ori vicepreşedintele Oficiului, din proprie iniţiativă sau la propunerea Direcţiei generale de autorizare jocuri de noroc.
Art. 5. - (1) Direcţia generală de autorizare jocuri de noroc din cadrul Oficiului va pune la dispoziţia membrilor Comitetului, cu cel puţin două zile lucrătoare înainte, ordinea de zi, notele de prezentare întocmite de direcţia de specialitate, precum şi, la cerere, întreaga documentaţie care va fi analizată în cadrul şedinţei.
(4) Notele de prezentare întocmite de Direcţia generală de autorizare jocuri de noroc în urma analizării documentaţiei cuprind, în principal, următoarele;
Art. 6. - {1) întreaga documentaţie analizată este prezentată în plenul Comitetului.
Art. 7. - Comitetul are dreptul de a respinge orice solicitare în situaţia în care nu sunt întrunite elementele de aprobare a acesteia.
Art. 8. - (1) Deciziile sunt validate prin semnarea de către toţi membrii comisiei prezenţi a procesului-verbal în care aceste decizii sunt menţionate.
Art. 9. - (1) La şedinţele Comitetului participă directorul Direcţiei generale de autorizare jocuri de noroc din cadrul Oficiului şi cel puţin un expert din cadrul aceleiaşi direcţii care va consemna într-un registru de procese-verbale aspectele analizate şi toate deciziile adoptate în cadrul şedinţei.
Art. 10. - (1) Decizia reprezintă act administrativ şi se emite numai în formă scrisă.
d) obiectul deciziei; e} motivele de fapt; f) temeiul de drept;
g} numele şi semnătura preşedintelui sau ale vicepreşedintelui Oficiului, după caz;
Art. 11. - (1) Decizia se comunică persoanei juridice căreia îi este destinată sau persoanei împuternicite de către aceasta, după caz.
b) prin remiterea, sub semnătură, a deciziei de către persoanele împuternicite prin decizie a preşedintelui sau vicepreşedintelui Oficiului ori de către structurile teritoriale ale
Oficiului, data comunicării fiind data remiterii sub semnătură a deciziei;
Art. 12. - Decizia produce efecte din momentul în care este comunicată persoanei juridice sau persoanei împuternicite de către aceasta, după caz, ori la o dată ulterioară menţionată în decizia comunicată, potrivit legii. Pentru cazuri urgente, când se pot dispune măsuri operative, comunicarea se poate face atât de persoane împuternicite din cadrul structurilor centrale ale Oficiului, cât şi de către persoane împuternicite din cadrul structurilor teritoriale ale Oficiului.
Art. 13. - Lipsa unuia dintre elementele deciziei referitoare la numele, prenumele şi calitatea persoanei care semnează actul administrativ, numele şi prenumele ori denumirea persoanei juridice sau a persoanei împuternicite de către aceasta, după caz, a obiectului deciziei ori a semnăturii preşedintelui sau vicepreşedintelui Comitetului, cu excepţia prevăzută la art. 11 alin. (3), atrage nulitatea acesteia. Nulitatea se poate constata la cerere sau din oficiu.
Art. 14. - Comitetul poate îndrepta erorile materiale din cuprinsul deciziei, din oficiu sau la cererea persoanei juridice ori a persoanei împuternicite de către aceasta, după caz. Decizia rectificată se va comunica persoanei juridice sau persoanei împuternicite de către aceasta, după caz, potrivit legii.
Consumul maxim lunar de carburanţi aprobat
200 litrii
Forma: rotunda, în două cercuri concentrice. În cercul din mijloc, pe fondul Tricolorului României, în partea de sus, este stema României, cu contur negru, iar dedesubt, cu majuscule, în relief, sunt înscrise cu litere albe ONJN (acronimul Oficiului Naţional pentru Jocuri de Noroc). În cercul exterior, pe fond auriu, cu litere negre, este înscrisă cu majuscule denumirea autorităţii „OFICIUL NAŢIONAL PENTRU JOCURI DE NOROC”, cu înscrisul spre interior, iar în partea de jos, cu literele orientate vertical, într-un ribon inscripţionat „ROMÂNIA”.
*) Sigla Oficiului Naţional pentru Jocuri de Noroc este reprodusă în facsimil.
Având în vedere activităţile educative desfăşurate, experienţa acumulată şi performanţele profesionale înregistrate de-a lungul existenţei unor unităţi de învăţământ preuniversitar din sistemul naţional,
Art. 1. - Se aprobă Metodologia de acordare a titlului de Colegiu naţional/Colegiu unităţilor de învăţământ preuniversitar, prevăzută în anexa care face parte integrantă din prezentul ordin.
Art. 2. - La data intrării în vigoare a prezentului ordin, orice prevedere contrară se abrogă.
Nr. 3.732.
de acordare a titlului de Colegiu naţional/Colegiu unităţilor de învăţământ preuniversitar
Art. 1. - Prezenta metodologie stabileşte criteriile de acordare a titlului de Colegiu naţional/Colegiu, precum şi modul de întocmire şi transmitere către Ministerul Educaţiei Naţionale (MEA/) a documentaţiei care stă la baza elaborării ordinului ministrului educaţiei naţionale.
Art. 2. - Unităţilor de învăţământ preuniversitar de nivel liceal, cu personalitate juridică, ce fac parte din sistemul naţional de educaţie, li se poate acorda, prin ordin al ministrului educaţiei naţionale, titlul de Colegiu naţional/Colegiu, ca urmare a îndelungatei activităţi educaţionale şi a performanţelor profesionale.
Art. 3. - Titlul are următoarele caractere juridice;
- este atribuit unităţilor de învăţământ preuniversitar cu personalitate juridică, din sistemul naţional de educaţie;
- este netransmisibil;
- are valabilitate limitată.
Art. 4. - În funcţie de filiera în care şcolarizează preponderent, unităţii de învăţământ i se poate acorda titlul de Colegiu naţional pentru filiera teoretică ori Colegiu pentru filiera tehnică sau vocaţională, dacă sunt îndeplinite cumulativ următoarele criterii minimale:
3. a) perioada de activitate relevantă a unităţii de învăţământ de peste 75 de ani de activitate, cu statut de liceu teoretic, pentru acordarea titlului de Colegiu naţional;
5. calitatea absolvenţilor unităţii de învăţământ reflectată prin: a) personalităţi ale vieţii ştiinţifice, culturale, sociale, sportive la nivel regional, naţional şi/sau internaţional;
6. a) Existenţa a cel puţin două niveluri de învăţământ acreditate care să funcţioneze în unitatea de învăţământ, cu statut de liceu teoretic sau liceu vocaţional, în ultimii 5 ani;
Art. 5. - (1) Propunerea de nominalizare pentru acordarea titlului de Colegiu naţional/Colegiu are valoare de cerere şi se depune, împreună cu dosarele cu documentele justificative, de către conducerile unităţilor de învăţământ de nivel liceal care solicită acordarea titlului de Colegiu naţional/Colegiu, la inspectoratul şcolar judeţean/Inspectoratul Şcolar al Municipiului Bucureşti pe raza căruia îşi desfăşoară activitatea.
(2) Cererea pentru propunerea de nominalizare pentru acordarea titlului de Colegiu naţional/Colegiu va fi însoţită obligatoriu de avizul consultativ al autorităţilor administraţiei publice locale/judeţene, după caz.
Art. 6. - Inspectoratul şcolar judeţean/Inspectoratul Şcolar al Municipiului Bucureşti are următoarele atribuţii:
1. primeşte cererile şi dosarele cu documentele justificative, depuse de către conducerile unităţilor de învăţământ de nivel liceal care solicită acordarea titlului de Colegiu naţional/Colegiu;
2. verifică documentele justificative, precum şi datele la care se face referire în cererea de acordare a titlului de Colegiu, pe baza unei fişe de evaluare/autoevaluare;
3. pentru fiecare unitate de învăţământ care a solicitat acordarea titlului de Colegiu, elaborează o notă de fundamentare care va cuprinde propunerea de admitere sau de respingere a cererii pentru acordarea titlului de Colegiu;
4. până la data de cel târziu 15 iunie a fiecărui an, va înainta MEN - Direcţia generală management, resurse umane şi reţea şcolară naţională, în vederea elaborării ordinelor de ministru, propunerile privind acordarea titlului de Colegiu naţional/ Colegiu, începând cu anul şcolar următor.
Art. 7. - (1) Pentru menţinerea denumirii de Colegiu naţional/Colegiu, o dată la 5 ani unitatea de învăţământ înaintează inspectoratului şcolar judeţean/Inspectoratului Şcolar al Municipiului Bucureşti o fişă de evaluare/autoevaluare, al cărei model este prevăzut în anexa care face parte integrantă din prezenta metodologie, cu privire la îndeplinirea criteriilor minimale prevăzute la art. 4, însoţită de documentele care atestă îndeplinirea acestor criterii, pe baza cărora se reconfirmă statutul de Colegiu de către inspectoratul şcolar.
(2) în situaţia în care nu sunt îndeplinite criteriile minimale prevăzute la art. 4, pentru menţinerea denumirii de Colegiu naţional/Colegiu, inspectoratul şcolar judeţean/Inspectoratul Şcolar al Municipiului Bucureşti va solicita Ministerului Educaţiei Naţionale revocarea titlului de Colegiu naţional/Colegiu.
Art. 8. - Titlul de Colegiu naţional/Colegiu se acordă începând cu anul şcolar următor celui în care se face cererea aprobată prin ordin al ministrului educaţiei naţionale.
Art. 9. - Conducerea unităţii de învăţământ căreia i s-a acordat/revocat titlul de Colegiu naţional/Colegiu are obligaţia ca până la începutul anului şcolar următor să întreprindă demersurile legale privind armonizarea denumirii unităţii de învăţământ cu prevederile legislaţiei în vigoare.
Art. 10. - Unităţile de învăţământ care la data intrării în vigoare a prezentei metodologii au inclus în denumire titlul de Colegiu naţional/Colegiu îşi păstrează denumirea acordată, urmând ca în termen de cel mult 5 ani să li se reconfirme sau să li se revoce statutul de Colegiu naţional/Colegiu, conform prevederilor prezentei metodologii.
FIŞĂ DE EVALUARE/AUTOEVALUARE
pentru acordarea titlului de Colegiu naţional/Colegiu unităţilor de învăţământ preuniversitar
Criterii minimale care trebuie îndeplinite
Contribuţia deosebită privind dezvoltarea învăţământului, ştiinţei, culturii şi sportului la nivel local,
regional, naţional şi/sau internaţional
Documente justificative care să ateste contribuţia deosebită privind dezvoltarea învăţământului, ştiinţei, culturii, la nivel local, regional, naţional şi/sau internaţional, în ultimii 10 ani*)
Activitatea educativă, pedagogică şi ştiinţifică desfăşurată şi performanţele profesionale înregistrate de elevii unităţii de învăţământ reflectate în rezultatele obţinute la concursurile specifice naţionale şi/sau internaţionale
Documente justificative care să ateste activitatea educativă, pedagogica şi ştiinţifica desfăşurata m unitatea de învăţământ în ultimii 10 ani*)
Performanţe profesionale înregistrate de elevii unităţii de învăţământ
premiul I sau echivalent
premiul II sau echivalent
premiul III sau echivalent
Perioada de activitate relevantă a unităţii de învăţământ **)
75 de ani de activitate, cu statut de liceu teoretic, pentru acordarea titlului de Colegiu naţional
50 de ani de activitate, cu statut de liceu industrial/liceu tehnologic/grup şcolar/liceu vocaţional, pentru acordarea titlului de Colegiu
Calitatea personalului didactic titular
ponderea***) personalului didactic calificat, cu grade didactice sau doctorat
implicarea personalului didactic al unităţii de învăţământ în activitatea de cercetare ştiinţifică sau pedagogică
lucrări ştiinţifice sau pedagogice publicate de către personalul didactic al unităţii de învăţământ
implicarea personalului didactic al unităţii de învăţământ în formarea continuă a cadrelor didactice, în calitate de formatori
personalităţi ale vieţii ştiinţifice, culturale, sociale, sportive la nivel regional, naţional şi/sau internaţional
rata de promovare la examenul de bacalaureat peste media naţională, pe ultimii 3 ani
Existenţa a cel puţin două niveluri de învăţământ acreditate care să funcţioneze în unitatea de învăţământ, cu statut
de liceu teoretic sau liceu vocaţional, în ultimii 5 ani
Proiecte cu finanţare externă relevante pentru dezvoltarea unităţii de învăţământ, în ultimii 5 ani
Implementarea cel puţin a unui proiect cu finanţare externă relevant pentru dezvoltarea unităţii de învăţământ, în ultimii 5 ani
*) Pentru reconfirmarea statutului de Colegiu naţional/Colegiu perioada este de 5 ani.
**) Se vor menţiona actul normativ şi anul înfiinţării.
***) Ponderea situată peste media calculată la nivelul judeţului.

References: articolul 731
 articolul 732
 articolul 733
 articolul 737
 articolul 7313
 articolul 7314
 articolul 7314
 articolul 7314